b'\n_START_ARTICLE_\nTeater muzikal\n_START_PARAGRAPH_\nTeater muzik[al]\xc2\xa0adalah sebuah bentuk pementasan\xc2\xa0teater\xc2\xa0yang menggabungkan lagu-lagu, dialog, aksi lagak dan tarian. Cerita dan emosi yang dibawakan dalam penceritaan pementasan begini sama ada ia gelak tawa, rasa kesedihan, cinta mahupun kemarahan\xc2\xa0disampaikan melalui kata, musik, pergerakan dan teknikal aspek hiburan secara bersepadu dan menyeluruh. Ia dibezakan dengan bentuk pementasan lain yang cenderung bertindih seperti opera dan tarian melalui kepentingan yang setara diberikan kepada muzik sepertimana dialog, pergerakan serta unsur yang lain._NEWLINE_Pementasan ini umumnya banyak dilakukan di tempat-tempat besar seperti teater Broadway\xc2\xa0di Bandar Raya New York atau teater West End, di London. Namun ia mungkin juga akan diadakan di tempat yang lebih kecil (misalnya dalam peringkat Off-Broadway, Off-Off-Broadway\xc2\xa0mahupun komuniti)\xc2\xa0atau dalam suatu program jelajah, malah juga secara peringkat amatur seperti di gereja dan sekolah.\n_START_SECTION_\nGambaran umum\n_START_PARAGRAPH_\nSesebuah pementasan muzikal itu mempunyai beberapa komponen utama iaitu muzik, lirik atau senikata lagu yang didendangkan dalam pementasan, dan buku (book)._NEWLINE_"Buku" difahamkan sebagai sefungsi dengan skrip\xc2\xa0yang menjelaskan\xc2\xa0cerita, pembangunan watak dan struktur penceritaan yang turut termasuk dialog dan arahan pentas. Ia juga boleh merujuk kepada dialog dan lirik yang dipadukan bersama - ia kadangkalanya disebut sebagai libreto\xc2\xa0(daripada istilah bahasa Itali libretto, "buku kecil")._NEWLINE_Muzik dan lirik dampingan bersama-sama membentuk "skor muzik", ia termasuk juga\xc2\xa0\xc2\xa0musik insidental dan adegan yang "sering menggabungkan nyanyian lagu dengan dialog yang diucapkan." Muzik adalah tanggungjawab kreatif pasukan, termasuk seorang direktur, seorang pengarah muzik, biasanya seorang koreografer dan kadang-kadang seorang ketua orkestra.\n_START_SECTION_\nJarak masa\n_START_PARAGRAPH_\nPementasan sebegini tiada jangka masa yang ditetapkan. Ia biasanya disampaikan dalam dua bahagian dengan suatu waktu rehat atau selingan (intermission) di antaranya. Bahagian pertama lebih panjang antara kedua-dua bahaagian ini di mana ia berperanan\xc2\xa0 memperkenalkan hampir semua watak dan sering diakhiri dengan suatu konflik atau komplikasi dalam jalan cerita pementasan.\xc2\xa0Bahagian kedua mungkin akan memperkenalkan beberapa lagu baru tetapi biasanya akan mengulangi muzik tema sambil menyelesaikan konflik atau komplikasi jalan cerita yang terbina.'